text: Mor fra Horsens-sag ked af det på børnenes vegne
  29 april 2015 kl. 15.37
  Selvom moren er fundet skyldig i vanrøgt og mishandling mod sine egne børn, står hun nu frem, fordi to af børnene igen er blevet tvangsfjernet.
  
  TV SYD har i dag talt med den 51 årige Birthe Terkelsen. Hun bekræfter, at Ankestyrelsen har besluttet, at børnene omgående skal fjernes.
  Det er tredje gang siden 2012, at børnene er blevet tvangsfjernet og ifølge Birthe Terkelsen, er børnene meget berørte af situationen.
  Selvom moren den 26. marts blev idømt 9 måneders fængsel for vanrøgt og mishandling af børnene, fik hun i dag selv lov til, at køre børnene til deres nye opholdssted i Jylland.
  Både moren og faren har anket deres domme i sagen.
  Se interviewklip med Birthe Terkelsen her
  Varighed 0:35
  